roser til Lillesand by- og sjøfartsmuseum, mai 2015

Av Marit Ziegler

**Rosa Alba** er en betegnelse over en rosebusk som sannsynlig ble dyrket i antikkens Roma på 11-1400 tallet. På 1800-tallet fantes det femti forskjellige sorter, i dag omkring 30. Denne rosesorten finnes på utallige malerier fra renessansen. Nesten uten unntak dufter alle typene svært godt. Hvit albarose ble også symbolet på renhet, og jomfru Maria ble ofte avbildet med en hvit albarose, som igjen har gitt opphavet til det norske navnet jomfruroser.

**Rosa Alba: Maxima hvit**

Frankrike før 1400

Høyde 200-250cm

Mest kjent som rosen på Krøyers maleri fra Skagen som ble kalt «Haveparti med Marie Krøyer og Roser»

Maxima ble også kalt «The White Rose of York» fordi den skulle være huset York våpenmerke under rosekrigerne hvor huset York og huset Lancaster kjempet om makten i England.

**Rosa Alba: Celestial rosa**

Det betyr den himmelske rose, rosens skjønnhet virker overjordisk. Den var også et yndig motiv for berømte malere. Maleren Redoute kalte den «Aurore» etter morgenrødes gudinne som med sine «rosenfingre» åpner portene for solvognen.

Andre ting som er blitt sagt om denne rosen: At roseknoppen under åpning er en engels åndedrag som har forvandlet den til en blomst, og det er få roser som er forunt å bli åpnet av en engel.

Høyde 150 - 200 cm

**Rosa Alba: Dronningen av Danmark, 1816 dyp rosa**

Det står en dansk dronning bak dette navnet. Kong Fredriks 6s ektefelle Sofia Maria Fredrika

av Hessen. Den oppsto i Nord-Tyskland som på den tiden var dansk.

Hardfør, meget velduftende og blomsterrik.

Høyde 120 - 150 cm

**Rosa Mundi Gallica,** Holland 1583, men den er nok eldre enn det, viser det seg i ulike bøker.

Fargen er en variasjon mellom purpur og lys karminrød med hvite, ujevne striper og karminrøde schatteringer (dansk).

Et sagn som er knyttet til denne rosen:

Beretningen om den fagre Rosamunde som fikk sitt navn og skjebne udødeliggjort gjennom denne rosen setter den i et romantisk skjær. Hun ble myrdet av Henriks 2. sjalu dronning, og kongen befalte at graven alltid skulle smykkes med den fagre Rosamundes yndlingsroser, og det var Rosa Gallaica Versicolor….

Den ble mye brukt i middelalderen og dyrket i klosterhagene, og brukt til medisinsk bruk mot hodepine, melankoli, hjertebank. Høyde 90-100cm.